Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: és pénzügyi vállalkozásokról szóló 1996. évi CXII. törvény (Hpt.) szabályai megfelelnek-e a személyes adatok védelméről
Paragraph Index: 1719

és pénzügyi vállalkozásokról szóló 1996. évi CXII. törvény (Hpt.) szabályai megfelelnek-e a személyes adatok védelméről és a közérdekű adatok nyilvánosságáról szóló 1992. évi LXIII. tv. (Avtv.) által a közérdekű adatok nyilvánosságával kapcsolatban felállított követelményeknek. Álláspontjuk szerint „a Hpt. hatályos rendelkezései szerint banktitoknak minősülnek az adófizetők pénzéből konszolidált pénzintézetek azon minősített követelései és befektetései, valamint az értékesítésükre létrejött szerződések, amelyekből származó veszteség ellensúlyozásához állami költségvetési pénzeszközöket vettek igénybe akár céltartalék, akár általános és tőketartalék kiegészítése céljából”. Beadványuk szerint ez a helyzet különösen azért sérelmes, „mert például az egyes követelések, illetve befektetések értékesítése során nem kötelező a nyilvános árverés, pályázat vagy a nyilvános ajánlattétel alkalmazása, így általában még az értékesítések tényére sem derül fény”. Az ügyben az álláspontom a következő: A jogalkotó három megoldás közül választhat, amikor körülhatárolja azon szervek körét, amelyek birtokában lévő adatok az Alkotmány 61. §-ában írt közérdekű adatoknak minősülnek: — azon szervek kezelésében lévő adatok minősülnek közérdekűnek, amelyek közfeladatot látnak el; — azon szervek kezelésében lévő adatok minősülnek közérdekűnek, amelyekről jogszabály ezt megállapítja; — azon szervek kezelésében lévő adatok minősülnek közérdekűnek, amelyek működését egészben vagy részben az állam finanszírozza. Az Alkotmánybíróság és a jogalkotó a közérdekű adatokat kezelő szervek körét az első pontban írt módon határozta meg. Az Alkotmánybíróság szerint „állami szerv vagy önkormányzat által kezelt azok az adatok, amelyek nem személyesek és amelyeket törvényi rendelkezés alapján az erre jogosult szervek nem nyilvánítanak titkossá, bárki számára hozzáférhetőeknek minősülnek. Ezáltal valósítható meg az a követelmény, hogy a polgárok minden közérdekű

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes